गौरिका र एलेक्सले बनाए कीर्तिमान
कतारको दोहामा भइरहेको वर्ल्ड एक्वाटिक्स च्याम्पियनसिपमा गौरिका सिंहले आफ्नो पुरानो कीर्तिमानलाई सुधार गरेकी छन् ।गौरिकाले ५० मिटर ब्याकस्ट्रोकमा आफूले गत वर्ष जापानमा भएको वर्ल्ड एक्वाटिक्स च्याम्पियनसिप कायम गरेको ३१.४४ सेकेन्ड समयमा सुधार गर्दै ३०.८० सेकेन्डको नयाँ टाइमिङ स्थापित गरिन् ।
काठमाडौँ — कतारको दोहामा भइरहेको वर्ल्ड एक्वाटिक्स च्याम्पियनसिपमा गौरिका सिंहले आफ्नो पुरानो कीर्तिमानलाई सुधार गरेकी छन् ।गौरिकाले ५० मिटर ब्याकस्ट्रोकमा आफूले गत वर्ष जापानमा भएको वर्ल्ड एक्वाटिक्स च्याम्पियनसिप कायम गरेको ३१.४४ सेकेन्ड समयमा सुधार गर्दै ३०.८० सेकेन्डको नयाँ टाइमिङ स्थापित गरिन् ।च्याम्पियनसिपमा गौरिकाको यो दोस्रो राष्ट्रिय कीर्तिमान हो । उनले १०० मिटर ब्याकस्ट्रोकमा पनि १ मिनेट ५.४७ सेकेन्डको किर्तिमान कायम गरेकी थिइन् ।च्याम्पियनसिपमा एलेक्स शाहले पनि आफ्नो पुरानो राष्ट्रिय कीर्तिमानमा सुधार गरेका छन् । उनले पुरुष १०० मिटर फ्रिस्टाइलमा ५२.१७ सेकेन्डको नयाँ राष्ट्रिय कीर्तिमान कायम गरे ।यसअघि एलेक्सले पनि गत वर्षकै वर्ल्ड एक्वाटिक्स च्याम्पियनसिपमा ५२.९४ सेकेन्डको राष्ट्रिय कीर्तिमान बनाएका थिए । अब एलेक्सले ५० मिटर फ्रिस्टाइलमा शुक्रबार प्रतिस्पर्धा गर्नेछन् ।